Dnieprinis grundalas

Dnieprinis grundalas (Neogobius fluviatilis) – ešeržuvių (Perciformes) būrio, grundalinių (Gobiidae) šeimos žuvis. 

 Išvaizda ir amžius 
Subrendęs dnieprinis grundalas dažniausiai 7–10 cm, rečiau iki 18–20 cm ilgio. Subrendusių vidutinis svoris apie 50 g. 
Išgyvena iki 5 metų. 


 Paplitimas 
Savaime paplitę į Juodąją, Azovo, Marmuro jūras įtekančių upių baseinuose. 

 Buveinės 
Tai gėlavandenė žuvis. Dnieprinių grundalai renkasi gyventi smėlėtus, žvirgždėtus bei nestoru dumblo sluoksniu padengtus upių ruožus. 

 Invazinė žuvis Lietuvoje 
Vis dažniau stebimi toli už jų natūralaus arealo ribų, kur be žmogaus pagalbos patys negalėjo išplisti. Lietuvoje buvo aptiktas 2016 metais, kada europines lydekas Neryje žvejojęs Gamtos tyrimų centro ichtiologas Kęstutis Skrupskelis sugautos lydekos skrandyje ir aptiko šią invazinę žuvų rūšįkablys.delfi.lt / Staigmena lydekos skrandyje – nauja žuvų rūšis Lietuvoje , 2016.05.11, Lukas Miknevičius. Tai gėlavandenė žuvis. Dnieprinių grundalų mėgstamos buveinės – smėlėti, žvirgždėti bei nestoru dumblo sluoksniu padengti upių ruožai, kurie sutampa su Lietuvoje vietinių paprastųjų gružlių, paprastųjų kūjagalvių ir šlyžių gyvenamomis buveinėmis, tad konkurencija dėl maisto su šia invazine rūšimi taps reali. Kaip invazinė rūšis, dniepriniai grundalai leidžiami žvejoti ištisus metus. 

 Artimiausios dniepriniui grundalui rūšys 
 Kaspijinis upinis grundalas (Neogobius pallasi). Anksčiau buvo manyta, kad kaspijinis upinis grundalas yra dnieprinio grundalo porūšis Neogobius fluviatilis pallasi, bet dabar išskirtas į atskirą rūšį Neogobius pallasi. 
 Grundalas rubuilis (Neogobius melanostomus). Reino upėje kurioje grundalas rubuilis ir dnieprinis grundalas yra invazinės rūšys, pastebėti jų hibridai, tai yra gali kryžmintis.onlinelibrary.wiley.com / First evidence for interspecific hybridization between invasive goby species Neogobius fluviatilis and Neogobius melanostomus (Teleostei: Gobiidae: Benthophilinae), First published: 26 April 2013, By K. Lindner, A. F. Cerwenka, J. Brandner, S. Gertzen, J. Borcherding, J. Geist and U. K. Schliewen.

 Sinonimai 
 Apollonia fluviatilis (Pallas, 1814)
 Gobius fluviatilis Pallas, 1814
 Gobius fluviatilis nigra Kessler, 1859
 Gobius lacteus Nordmann, 1840
 Gobius sordidus E. T. Bennett, 1835
 Gobius stevenii Nordmann, 1840
 Neogobius fluviatilis fluviatilis (Pallas, 1814)

 Šaltiniai 

 Taip pat skaityti 
  Lietuvoje invazinių žuvų rūšių sąrašas

 Nuorodos 
 fishbase.org / Neogobius fluviatilis (Pallas, 1814) Monkey goby
 iucnredlist.org / Neogobius fluviatilis
 nas.er.usgs.gov / Neogobius fluviatilis (Pallas, 1814)
 google.co.uk / Neogobius fluviatilis
 nwf.org / Non-Native Species & the Great Lakes

Kategorija:Grundalinės